b'\n_START_ARTICLE_\nBrani\xc4\x8devci\n_START_PARAGRAPH_\nBrani\xc4\x8devci (srbsko \xd0\x91\xd1\x80\xd0\xb0\xd0\xbd\xd0\xb8\xd1\x87\xd0\xb5\xd0\xb2\xd1\x86\xd0\xb8, Brani\xc4\x8devci) so bili srednjeve\xc5\xa1ko srbsko pleme, ki je v 9. stoletju naseljevalo ozemlje vzhodne Srbije vzhodno od Velike Morave, to\xc4\x8dneje v pokrajini Brani\xc4\x8devo.\n_START_SECTION_\nZgodovina\n_START_PARAGRAPH_\nTimo\xc4\x8dani in Bodri\xc4\x87i so leta 805 pri\xc5\xa1li pod oblast bolgarskega kana Kruma (vladal 803\xe2\x80\x93814). Njihovo ozemlje je tvorilo mejo Bolgarije z Ra\xc5\xa1ko in Frankovskim cesarstvom._NEWLINE_Med vladavino kana Omurtaga (vladal 815-831) so se Brani\xc4\x8devci in sosednja obmejna srbska plemena uprli bolgarski oblasti in leta 822 pri\xc5\xa1li pod frankovsko oblast. Novo politi\xc4\x8dno stanje je povzro\xc4\x8dilo spore med bolgarsko in frankovsko dr\xc5\xbeavo in spopade, v katerih je v 9. stoletju ozemlje ve\xc4\x8dkrat pre\xc5\xa1li iz ene dr\xc5\xbeave v drugo._NEWLINE_Brani\xc4\x8devci so se s\xc4\x8dasoma pretalili v srbski etnos.\n_START_SECTION_\nIme\n_START_PARAGRAPH_\nIme Brani\xc4\x8devci izhaja iz starosrbske besede, ki pomeni braniti, branilec ali branik, ker so branili takratno severovzhodno mejo Srbije.'